মাধবপুর প্রতিনিধি ॥ মাধবপুর উপজেলার আন্দিউড়া ইউনিয়নের হতদরিদ্রদের মাঝে ১০ টাকা কেজি দরে বিক্রির ৯৪ বস্তা চাল মাধবপুরের একটি রাইচ মিল থেকে আটক করা হয়েছে। গতকাল বুধবার সন্ধ্যায় উপজেলা নির্বাহী কর্মকর্তা মল্লিকা দে সরকারী এ চাউল জব্দ করে রক্ষিত গুদামে সীলগালা করে দেন। প্রশাসন ও সংশ্লিষ্ট সূত্রে জানা যায়- হত দরিদ্রদের মধ্যে ১০ টাকা দরে চাউল বিক্রির নিমিত্তে মাধবপুর উপজেলার আন্দিউড়া ইউনিয়নে ২জন ডিলার নিয়োগ দেয়া হয়। এর একজন হচ্ছেন ইউনিয়ন যুবলীগ সভাপতি এরশাদ আলী। গতকাল বুধবার ডিলার এরশাদ আলী জুয়ালভাঙ্গা, মিরনগর সহ কয়েকটি গ্রামের হতদরিদ্রদের মাঝে ১০ টাকা কেজি হিসেবে চাউল বিক্রির কথা ছিল। ডিলার এরশাদ চাল কিনতে আসা হতদরিদ্রদের কার্ড করায়ত্ব করে কিছু চাল ১০ টাকা কেজি বিক্রি করে ...